ZIMSKE OLIMPIJSKE IGRE

Zimske olimpijske igre vključujejo veliko različnih športov, kot so na primer smučarski skoki, slalom, deskanje na snegu,(slalom, veleslalom, kros, prosti slog), tek na smučeh (biatlon), hitrostno in umetnostno drsanje… Igre so letos potekale na Kitajskem v Pekingu.

 Začela bom s smučarskimi skoki, saj so slovenci tam dosegli zelo dobre rezultate. Pri ženskih skokih je zlato prejela Urša Bogataj(Slovenija), srebro Katharina Althous (Nemčija) in bron Nika Križnar (Slovenija). Ema Klinec je osvojila 5. mesto, Špela Rogelj pa 9. Slovenci so tudi na skokih mešanih ekip osvojili 1. mesto, drugo mesto je osvojil Ruski olimpijski komite (ROK), tretje pa Kanada.

 Pri teku na smučeh je naša Anamarija Lampič osvojila 17. mesto, Anita Klemenčič 62. mesto, Anja Madeljc 66. mesto in Neža Žerjav 71. mesto. Zlato je osvojila Therese Johaug (Norveška), srebro Kerttu Niskanen (Finska), bron pa Krista Parmakoski (Finska).

 Pri deskanju na snegu/veleslalomu je zlato osvojil Benjamin Karl (Avstrija), srebro je osvojil Tim Mastnak (Slovenija), bron pa Vic Wilde (Ruski olimpijski komite). 11. in 25. mesto pa sta osvojila Žan Košir in Rok Marguč.

 Včeraj pa je potekalo tudi alpsko smučanje/veleslalom, kjer je zlato prejel Marco Odermatt (Švica), srebro Žan Kranjec (Slovenija), bron pa Mathieu Faivre (Francija).

 V umetnostnem drsanju v parih, sta zlato prejela Gabriella Papadakis in Guillaume Cizeron (Francija), srebro sta prejela Viktorija Sinicina in Nikita Kazalapov (Ruski olimijski komite), bron pa Madison Hubbell in Zachary Donohue (ZDA). V umetniškem drsanju (moški) je zlato prejel Nathan Chen (ZDA), srebro Yuma Kagiyama (Japonske), bron pa Soma Uno (Jap). V ekipnem umetniškem drsanju je zlato prejel Ruski olimpijski komite (ROK), srebro ZDA in bron Japonska.

Klara Malavašič 9.B.